ZÁVEREČNÉ STANOVISKO
z posúdenia strategického dokumentu

Program hospodárskeho a sociálneho rozvoja
Prešovského  samosprávneho kraja na obdobie 2008 - 2015

vydané Krajským úradom životného prostredia v Prešove podľa § 14 zákona č. 24/2006 Z.z.        o posudzovaní vplyvov na životné prostredie a o zmene a doplnení niektorých zákonov.

č.j.: 1/2011/00151-105/Dr

I.		ZÁKLADNÉ ÚDAJE O OBSTARÁVATEĽOVI

1. 	Názov: 		Prešovský samosprávny kraj 

2.	Identifikačné číslo: 37870475

3. 	Adresa sídla: 	Námestie mieru 2, 080 01 Prešov

4.	Meno, priezvisko, adresa, telefónne číslo a iné kontaktné údaje obstarávateľa:

Meno:		MUDr. Peter Chudík	
	
		Adresa: 		Prešovský samosprávny kraj
					Námestie mieru 2, 080 01 Prešov
					Tel.: +421 51 70 81 102 
					Fax: +421 51 70 81 100  
					E-mail: predseda@vucpo.sk 	

Poverená osoba

Meno:			Mgr. Rudolf Žiak

Adresa: 			Prešovský samosprávny kraj
			Odbor regionálneho rozvoja, územného plánovania 
			a životného prostredia
			Námestie mieru 2, 080 01  Prešov
		Tel.:	+421 51 70 81 502
		Fax:	+421 51 70 81 100
		E-mail: rozvoj@vucpo.sk

II.	ZÁKLADNÉ ÚDAJE O STRATEGICKOM DOKUMENTE

1. 	Názov: 
Program hospodárskeho a sociálneho rozvoja Prešovského samosprávneho kraja na obdobie 2008 – 2015.

2. 	Charakter
Program hospodárskeho a sociálneho rozvoja Prešovského samosprávneho kraja  (ďalej len „PHSR PSK“) je pomerne rozsiahlym strednodobým programovým dokumentom rozvoja samosprávneho kraja na roky 2008 – 2015 spracovaný podľa    § 9 zákona č. 539/2008 Z.z. o podpore regionálneho rozvoja. 

Štruktúra tohto strategického dokumentu a obsah jednotlivých kapitol vychádzajú z uvedeného zákona. Zdrojom štruktúry a obsahu sú metodické pokyny pre vypracovanie programu hospodárskeho a sociálneho rozvoja samosprávneho kraja, vydané Ministerstvom dopravy, výstavby a regionálneho rozvoja SR.

Dokument je v súlade s cieľmi a prioritami ustanovenými v Národnej stratégii regionálneho rozvoja Slovenskej republiky. 
Strategický dokument PHSR PSK na obdobie 2008-2015 podlieha posudzovaniu vplyvov na životné prostredie vrátane zdravia podľa prílohy č. 1 k zákonu č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov (ďalej len „zákon EIA“), bod II. 1.3.

3. Hlavné ciele
	Dokument je v súlade s cieľmi a prioritami ustanovenými v Národnej stratégii regionálneho rozvoja Slovenskej republiky, nemá presne určený územný priemet jednotlivých opatrení. 
	
	Keďže ide o veľmi široký záber jednotlivých priorít, je vysoká pravdepodobnosť,          že dotknutými obcami sú všetky obce Prešovského kraja.
	PHSR PSK určuje hlavné smery rozvoja územia Prešovského kraja do roku 2015,     je nástrojom pre vykonávanie podpory regionálneho rozvoja, ktorého cieľom je zvyšovanie regionálnej konkurencieschopnosti, znižovanie nežiadúcej regionálnej rozdielnosti pri zabezpečení trvalo udržateľného rozvoja regiónov. Poskytuje komplexný pohľad ( analýzu) na súčasný stav hospodárskej a sociálnej situácie kraja a na stanovenie rozvojových priorít a stratégií. 
    
 	Hlavný cieľ PHSR PSK spočíva v jeho realizácii, čiže dosiahnutí cieľov stanovených v návrhovej časti dokumentu prostredníctvom realizácie príslušných tém, opatrení, projektov a programov. 

4.	Stručný opis obsahu strategického dokumentu
Textová časť  dokumentu sa člení do štyroch základných častí: 

Program hospodárskeho a sociálneho rozvoja PSK na obdobie 2008 – 2015, ktorý   obsahuje: 

1.	Metodiku procesu prípravy PHSR PSK na obdobie 2008 - 2015
2.	Východiská pre zostavenie stratégie PHSR PSK
3.	Rozvojové smerovanie Prešovského kraja do roku 2015
4.	Stratégiu rozvoja Prešovského kraja
5.	Akčný plán
6.	Návrh manažmentu PHSR PSK 
7.	Zoznam príloh
Príloha A – Popis súčasného stavu v Prešovskom kraji, ktorá obsahuje:

I.		Základná charakteristika kraja

II.		Makroekonomická analýza

1.	Rozvojový potenciál
2.	Ekonomická výkonnosť
3.	Trh práce

III.	Socio-ekonomická analýza

1.	Hospodárstvo 
2.	Cestovný ruch
3.	Školstvo a vzdelávanie
4.	Sociálne zabezpečenie
5.	Zdravie a zdravotnícka starostlivosť
6.	Marginalizované rómske komunity v Prešovskom kraji
7.	Regionálna kultúra
8.	Šport
9.	Infraštruktúra
10.	Technická infraštruktúra 
11.	Životné prostredie, krajina

	Príloha B – Analýza problémov v prioritných oblastiach rozvoja Prešovského 	kraja, ktorá obsahuje: 

1. 	Rozvoj podnikania
2.	Rozvoj cestovného kraja
3.	Tvorba krajiny a protipovodňová ochrana
4.	Ochrana vôd
5.	Využívanie obnoviteľných zdrojov energie
6.	Zlepšenie manažmentu odpadového hospodárstva
7.	Rozvoj dopravnej infraštruktúry
8.	Rozvoj informatizácie 
9.	Skvalitnenie stredného odborného školstva
10.	Predchádzanie dlhodobej nezamestnanosti
11. 	Zníženie sociálnej vylúčenosti marginalizovaných  rómskych komunít
12.	Zlepšenie ponuky sociálnych služieb
13.	Špecializácia a modernizácia nemocníc
14.	Rozvoj regionálnej kultúry
15.	Šport pre všetkých

Príloha C – Stratégia rozvoja Prešovského kraja do úrovni aktivít, 
ktorá obsahuje:

1.	Prioritná téma: 	Rozvoj podnikania
2.	Prioritná téma: 	Rozvoj cestovného ruchu
3.	Prioritná téma: 	Tvorba krajiny a protipovodňová ochrana
4.	Prioritná téma: 	Ochrana vôd
5.	Prioritná téma: 	Využívanie obnoviteľných zdrojov energie
6.	Prioritná téma: 	Zlepšenie manažmentu odpadového hospodárstva
7.	Prioritná téma: 	Rozvoj dopravnej infraštruktúry
8.	Prioritná téma: 	Rozvoj informatizácie
9.	Prioritná téma: 	Skvalitnenie stredného odborného školstva
10.	Prioritná téma: 	Predchádzanie dlhodobej nezamestnanosti
11.	Prioritná téma: 	Zníženie sociálnej vylúčenosti marginalizovaných rómskych 			komunít
12.	Prioritná téma: 	Zlepšenie ponuky sociálnych služieb
13.	Prioritná téma: 	Špecializácia a modernizácia nemocníc
14.	Prioritná téma: 	Rozvoj regionálnej kultúry
15.	Prioritná téma: 	Šport

5.	Vzťah k iným strategickým dokumentom
	
	 PHSR PSK na obdobie 2008 – 2015 je dôležitou súčasťou sústavy strategických a programových dokumentov podpory regionálneho rozvoja, ktorú tvoria dokumenty doteraz spracované nielen na úrovni kraja, ale i na úrovni Slovenskej republiky a Európskej únie, vrátane dokumentov určujúcich pravidlá pre čerpanie finančných prostriedkov zo štrukturálnych fondov  Európskej únie.
	
	Je predpoklad, že individuálne projekty budú čerpať podporu z finančných zdrojov mimo rámec PHSR PSK (štrukturálne fondy EÚ a ďalšie národné a medzinárodné dotačné tituly a grantové programy).  Je samozrejmé, že z tohto dôvodu je kľúčový vzťah PHSR PSK najmä k tým strategickým dokumentom, v rámci implementácie ktorých bude prideľovaná finančná podpora pre individuálne projekty (sektorové programy a regionálny operačný program pre štrukturálne fondy EÚ a ďalšie). 
	
	Z uvedeného je tiež zrejmé, že projekty naplňujúce ciele a opatrenia PHSR PSK realizované s podporou z niektorých zdrojov mimo rozpočet PSK, budú musieť spĺňať kritéria  a podmienky  (vrátane tých týkajúcich  sa ochrany životného prostredia) stanovené v rámci implementačných pravidiel danej koncepcie, resp. dotačného titulu. Pre projekty naplňujúce ciele a opatrenia PHSR PSK  bude teda prínos existencie tohto dokumentu spočívať najmä v tom, že bude môcť vo svojich žiadostiach o podporu z dostupných dotačných titulov preukázať súlad svojich projektových zámerov s hlavným koncepčným dokumentom Prešovského samo-správneho kraja na obdobie 2008 – 2015. 

	Vzhľadom k svojmu mnohostrannému obsahu a zameraniu má PHSR PSK vzťah k mnohým koncepciám na národnej i krajskej úrovni, predovšetkým v oblasti regionálneho rozvoja, ale i z inej oblasti. V tejto súvislosti je nižšie uvedený stručný prehľad relevantných strategických dokumentov, ktoré boli vzaté do úvahy pri spracovaní PHSR PSK a posúdení jeho vplyvu na životné prostredie a ktorých ciele a priority boli v PHSR PSK zohľadnené a zároveň boli využité v rámci vyhodnotenia vplyvov PHSR PSK na životné prostredie.
	
Koncepcia a programové dokumenty na medzinárodnej a národnej úrovni: 
-	Lisabonská stratégia EÚ
-	Európa 2020
-	Stratégia rozvoja slovenskej spoločnosti
-	Národná stratégia regionálneho rozvoja Slovenskej republiky
-	Stratégia rozvoja konkurencieschopnosti Slovenska do roku 2010 (schválená 	uznesením vlády SR č. 140/2005) a Stratégia konkurencieschopnosti Slovenska 	do roku 2010 – Akčné plány (schválené uznesením vlády SR č. 557/2005)
-	Koncepcia územného rozvoja Slovenska 2001
-	Národný program reforiem SR na rok 2006–2008 (schválený uznesením vlády 	Slovenskej republiky č. 797/2005)
-	Národná stratégia ochrany biodiverzity na Slovensku (schválený uznesením vlády SR 	č. 231/1997 a Národnej rady SR č. 676/1997) a Aktualizovaný akčný plán pre 	implementáciu Národnej stratégie ochrany biodiverzity na Slovensku na                     	roky 2003 – 2010 (schválený uznesením vlády SR č. 1209/2002)
-	Koncepcia ochrany prírody a krajiny (schválená uznesením vlády SR č. 471/2006)
-	Národný strategický referenčný rámec na programové obdobie 2007 - 2013 
-	Operačné programy pre cezhraničnú spoluprácu
-	Národný strategický plán rozvoja vidieka Slovenskej republiky pre programové 	obdobie 2007 – 2013
-	Program rozvoja vidieka Slovenskej republiky
-	Národný strategický plán rozvoja rybného hospodárstva
-	Stratégia rozvoja dopravy Slovenskej republiky do roku 2020
-	Rozvoj verejnej osobnej dopravy
-	Koncepcia rozvoja bytovej výstavby
-	Dlhodobá koncepcia bývania pre marginalizované skupiny obyvateľstva a model 	jej 	financovania
-	Národná stratégia trvalo udržateľného rozvoja Slovenskej republiky
-	Inovačná stratégia Slovenskej republiky na roky 2007 až 2013
-	Energetická politika Slovenskej republiky
-	Prognóza OZE do roku 2020
-	Národný akčný plán pre energiu z obnoviteľných zdrojov
-	Koncepcia energetickej efektívnosti Slovenskej republiky
-	Politika štátnej podpory malého a stredného podnikania
-	Koncepcia štátnej politiky zdravia Slovenskej republiky
-	Strednodobá koncepcia rozvoja rómskej národnostnej menšiny v Slovenskej 	republike SOLIDARITA – INTEGRÁCIA – INKLÚZIA  2008 – 2013
-	Nová stratégia rozvoja cestovného ruchu Slovenskej republiky do roku 2013
-	Regionalizácia cestovného ruchu v Slovenskej republike 
-	Národný program pre učiace  sa regióny 
-	Stratégia celoživotného vzdelávania a celoživotného poradenstva
	
Rozvojové dokumenty na krajskej úrovni:

-	Územný plán veľkého územného celku Prešovského kraja v znení neskorších 	zmien a doplnkov 
-	Koncepcia rozvoja škôl a školských zariadení v zriaďovateľskej pôsobnosti   	Prešovského samosprávneho kraja na roky 2003 – 2012
-	Strategický akčný plán zamestnanosti Prešovského samosprávneho kraja
-	Rozvojový plán Slovensko – Východ
-	Integrovaná štúdia podmienok ďalšieho rozvoja regiónu Východné Slovensko
-	Regionálna rozvojová stratégia Inovačného partnerského centra
-	Územná prognóza regiónu Prešov – disponibilnosť územia pre vstup investorov    

III.	OPIS PRIEBEHU PRÍPRAVY A POSUDZOVANIA

1.    Vecný a časový harmonogram prípravy a schvaľovania
Doterajší priebeh procesu posudzovania vplyvu strategického dokumentu na životné prostredie:
12.október 2010 – predloženie oznámenia o vypracovaní dokumentu príslušnému orgánu  - Krajskému úradu životného prostredia v Prešove, 
16. december 2010 – určenie rozsahu hodnotenia dokumentu príslušným orgánom  - Krajským úradom životného prostredia v Prešove,  
17. júna 2011 – predloženie správy o hodnotení vplyvu PHSR PSK na životné prostredie  príslušnému orgánu – Krajskému úradu životného prostredia v Prešove,
17. júla 2011 -  verejné prerokovanie správy o hodnotení vplyvu PHSR PSK na životné prostredie.
V období od 8. júla 2011 do 10. augusta 2011 na základe predchádzajúceho oznámenia  o strategickom dokumente dotknutým orgánom štátnej správy a dotknutým organizáciám boli Krajskému úradu životného prostredia v Prešove doručené stanoviská k oznámenému strategickému dokumentu  ( pozri kapitolu B II. Stanoviská  podľa § 12 zákona NR SR č. 24/2006 o posudzovaní vplyvov na životné prostredie  a o zmene a doplnení niektorých zákonov v odbornom posudku strategického dokumentu PHSR PSK).
August 2011 – vypracovanie odborného posudku a návrhu záverečného stanoviska z posúdenia strategického dokumentu.

2.  	Orgán kompetentný na prijatie strategického dokumentu
	Zastupiteľstvo Prešovského samosprávneho kraja 

3.  	Druh prijatie, rozhodnutia
	Uznesenie Zastupiteľstvom Prešovského samosprávneho kraja

4.  	Vypracovanie správy o hodnotení strategického dokumentu
Správu o hodnotení vplyvu Programu hospodárskeho a sociálneho rozvoja Prešovského samosprávneho kraja na obdobie 2008 – 2015 na životné prostredie vypracovala Slovenská agentúra životného prostredia Banská Bystrica - CPPEZ Prešov v júni 2011 na základe určenia rozsahu hodnotenia dokumentu príslušným orgánom - Krajským úradom životného prostredia  v Prešove zo 16. decembra 2010. Dňa 17. júna 2011 bola správa o hodnotení vplyvu PHSR PSK na životné prostredie predložená príslušnému orgánu – KUŽP v Prešove
 V období od 8. júla 2011 do 10. augusta 2011 na základe predchádzajúceho oznámenia o strategickom dokumente dotknutým orgánom štátnej správy a dotknutým organizáciám boli Krajskému úradu životného prostredia v Prešove doručené stanoviská k oznámenému  strategickému dokumentu, tie boli nasledovne zapracované do výslednej správy  o hodnotení  (akceptované, opravené, doplnené).   

5.	Posúdenie správy o hodnotení strategického dokumentu
Odborný posudok k strategickému dokumentu podľa § 13 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov na základe určenia Krajského úradu životného prostredia v Prešove vypracoval Mgr. Marián Buday (Exnárova 14, 080 01 Prešov), ktorý je zapísaný ako fyzická osoba v Zozname odborne spôsobilých osôb pod č. 512/2010/OHPV podľa vyhlášky MŽP SR č. 113/2006 Z.z., ktorou sa ustanovujú podrobnosti o odbornej spôsobilosti na účely posudzovania vplyvov na životné prostredie (ďalej len „spracovateľ posudku“).
Spracovateľ posudku vypracoval posudok a prílohu – návrh záverečného stanoviska na základe predloženej Správy o hodnotení vplyvu Programu hospodárskeho a sociálneho rozvoja Prešovského samosprávneho kraja na obdobie 2008 – 2015 na životné prostredie, návrhu strategického dokumentu – Programu hospodárskeho a sociálneho rozvoja Prešovského samosprávneho kraja na obdobie 2008 – 2015, konzultácie so spracovateľom správy o hodnotení, obstarávateľom správy o hodnotení, Krajským úradom životného prostredia v Prešove, záznamu z verejného prerokovania navrhovaného strategického dokumentu, doručených písomných stanovísk dotknutých orgánov, ostatných subjektov a obcí k správe o hodnotení a v zmysle príslušných právnych predpisov.
V priebehu spracovávania posudku a návrhu záverečného stanoviska spracovateľ posudku došiel k záveru, že správa o hodnotení strategického dokumentu má vyhovujúcu kvalitu a z toho hľadiska dostatočne vystihuje podstatné skutočnosti, ktoré môžu vplývať (alebo nemôžu) na životné prostredie schválením strategického dokumentu a realizovaním jeho priorít, špecifických cieľov a súvisiacich opatrení. 
Z formálneho hľadiska správa o hodnotení odráža štruktúru podľa prílohy č. 4 k zákonu č. 24/2006 Z.z. a požiadavky podľa určeného rozsahu hodnotenia.
Podstatné je, že správa o hodnotení umožňuje orientovať sa v strategickom dokumente v súvislosti s možnými vplyvmi na životné prostredie a v súvislosti s variantným riešením – či už nulovým alebo navrhovaným variantom.

 6.	Stanoviská predložené k správe o hodnotení a ich vyhodnotenie

Stanoviská k správe o hodnotení strategického dokumentu:
Podľa § 9 zákona NR SR č. 24/2006 Z.z o posudzovaní vplyvov na životné prostredie a o zmene a doplnení niektorých zákonov dotknuté orgány a obce doručili stanoviská príslušnému orgánu (Krajský úrad životného prostredia v Prešove). Stanoviská vypracovalo 21 subjektov, ďalších 18 subjektov poslalo stanoviská bez pripomienok.
V prehľade stanovísk pôvodný text stanovísk je zhutnený a skrátený:

S-01    Letecký úrad Slovenskej republiky, Letisko M.R. Štefánika, 823 05 Bratislava,
č.j.: 7896/313-1775-P/2011 z 20.júna 2011, doručené 8.júla 2011.
Stanovisko: Úrad sa k PSHR PSK nevyjadroval – dokumentácia mu nebola predlo-žená. V Prešovskom kraji sa nachádza viacero letísk s vyhlásenými ochrannými pásmami, ktoré môžu byť predmetnou dokumentáciou narušené, preto Letecký úrad SR žiada predložiť PHSR PSK na odsúhlasenie. Úrad upozorňuje, že nie je príslušný posudzovať parametre strategického dokumentu podľa zákona 24/2006 Z.z.
Vyhodnotenie: Berie sa na vedomie.

S-02   	Krajský úrad životného prostredia, odbor ochrany prírody a krajiny 
	v Prešove, Nám. mieru 2, 080 01 Prešov, č.j.: 1/2011/01047-003 z 11.7.2011, doručené 28.7.2011
Stanovisko: Úrad požaduje v prípade, že niektoré činnosti, ktoré sa budú realizovať podľa PHSR PSK a nebudú podliehať procesnosti zákona podľa § 18 a prílohy č. 8 zákona EIA, budú podliehať vydaniu odborného stanoviska podľa § 28 zákona č.543/2002 Z.z. o ochrane prírody a krajiny v z.n.p. Úrad konštatuje, že v správe o hodnotení sa vyskytuje niekoľko nepresností, ktoré je potrebné opraviť (napr. na str. 27 a 28). PHSR PSK je spracovaný na primeranej úrovni podrobnosti.
Vyhodnotenie: Akceptované – zapracované.
 
S-03   	Obvodný úrad životného prostredia v Stropkove, Šarišská 148, 09101 Stropkov,
č.j.: 1/2011/00338/Ma-02 z 30. júna 2011, doručené 12. júla 2011.
Stanovisko: Pripomienky a odporúčania sa týkajú návrhu ekostabilizačných opatrení okolo VN Domaša v súvislosti so zamedzením erózie brehov a zanášania sedimentmi; koexistencie rekreačného využitia VN Domaša s viacúčelovými funkciami z dôvodu ustálenosti kolísavej hladiny nádrže, najmä, v letnom období; dobudovania chýbajúcej základnej infraštruktúry v okolí VN Domaša; umiestňovania spaľovní odpadov a podobných zariadení do odľahlých lokalít; riešením nedostatočného vykonávania protipovodňových opatrení zmenou správcovstva tokov (na mestá a obce).
Vyhodnotenie: Akceptované – opravené, doplnené.

S-04 Krajský úrad životného prostredia, odbor kvality životného prostredia v Prešove,  Námestie mieru 2, 080 01 Prešov, č. 1/2011/01048-003 z 13. júla 2011, doručené 15. júla 2011.
           Stanovisko: spresňuje nového prevádzkovateľa dekontaminačného strediska v Kapušanoch pri Prešove (GEOPOL Prešov, s.r.o.), spresňuje počet skládok na území Prešovského kraja – 16 skládok, spresňuje alebo opravuje niektoré výroky z hľadiska štátnej správy ochrany ovzdušia a štátnej vodnej správy.
           Vyhodnotenie: Akceptované – opravené, doplnené.
  
S-05  	Hlavný banský úrad v Banskej Štiavnici, Kammerhofská 25, 96950 B. Štiavnica,
           	č.j.: 87101319/2011 z 12. júla 2011, doručené 15. júla 2011.
           	Stanovisko: Namieta absenciu údajov o chránených ložiskových územiach, absenciu výpovednej hodnoty na oblasť nerastných surovín regiónu v kapitole o krajine ovplyvnenej ťažbou; absenciu podkapitoly o ochrane nerastného bohatstva vo vzťahu ku kapitole o environmentálne obzvlášť dôležitých oblastiach; spresňuje niektoré výhradné ložiská nerastných surovín; v prílohách absentuje mapa chránených ložiskových území.
           Vyhodnotenie: Akceptované – opravené, doplnené.

S-06  	Ministerstvo obrany SR, sekcia majetku a infraštruktúry, Kutuzovova 8, 
	832 47 Bratislava, č.j.: SEMal-34-270/2011 z 8.júla 2011, doručené 15.júla 2011.
           Stanovisko: Požiadavky MO SR týkajúce sa vojenských objektov a zariadení (vrátane VO Valaškovce) nachádzajúcich sa na území PSK, ich činnosti, prevádzky a ochranných pásiem boli akceptované v ÚPD Zmeny a doplnky ÚP VÚC Prešovského kraja 2009. MO SR si tieto požiadavky bude uplatňovať pri posudzovaní nadväzujúcich územnoplánovacích dokumentov a pri vydávaní stanovísk k umiestňovaniu a povoľovaniu stavieb.
           Vyhodnotenie: Berie sa na vedomie.

S-07    Krajský pamiatkový úrad, Hlavná 115, 080 01 Prešov,
           	č.j.: PO-11/2048-03/6248/Pav z 12. júla 2011, doručené 15. júla 2011.
Stanovisko: Úrad žiada doplniť v správe informáciu o príslušnosti KPÚ v spolupráci s príslušným stavebným úradom pri ochrane archeologických nálezísk v súlade s § 41 ods. 4 pamiatkového zákona; žiada doplniť a opraviť grafické vyznačenie všetkých vyhlásených pamiatkových území v príslušnej prílohe (úrad prikladá v požiadavke zoznam pamiatkových rezervácií, pamiatkových zón a lokalít, zapísaných do zoznamu svetového dedičstva UNESCO).
           	Vyhodnotenie: Akceptované – opravené, doplnené.

S-08   	Štátny geologický ústav Dionýza Štúra, Mlynská dolina 1, 817 04 Bratislava 11,
č.j.: 231-1206/2167/2011 zo 14. júla 2011, doručené 18. júla 2011.
Stanovisko: Posielajú ho na mapovom podklade v mierke 1:700 000 a prílohe č. 1, ktoré sú nedeliteľnou súčasťou tohto dokumentu.
  Vyhodnotenie: Akceptované – opravené, doplnené.

S-09   	Obvodný banský úrad, Markušovská cesta 1, 052 01 Spišská Nová Ves,
č.j.: 597-1569/2010 z 11. júla 2011, doručené 18. júla 2011.
Stanovisko: V správe o hodnotení chýbajú údaje o chránených ložiskových územiach a tiež chýba opísanie oblasti týkajúcej sa ťažby a spracovania nerastných surovín na podmienky regiónu.
Vyhodnotenie: Akceptované – opravené, doplnené.

S-10   	SPP – distribúcia, a.s., Mlynské nivy 44/b, Bratislava, 
	č.j.: 2011/7 z 11.júla 2011, doručené 18.júla 2011.
           Stanovisko: Požadujú rešpektovať ochranné a bezpečnostné pásma existujúcich plynárenských zariadení a podáva informáciu o vybudovaných a realizovaných úsekoch plynovodov VTL DN 100 Ňagov – Výrava s prepojením s VTL Snina – Pčolinné a STL 2 plynovod DN 80 Chotča – Vislava, zároveň informáciu o postupe pre rozširovanie siete v rámci pripojenia k distribučnej sieti cestou webovej stránky www.spp.distribucia.sk.
           Vyhodnotenie: Stanovisko sa berie na vedomie. 

S-11   	SEPS, a.s., Mlynské nivy 59/A, 824 84 Bratislava 26,
č.j.: PS/2011/009986 zo 14. júla 2011, doručené 20. júla 2011.
Stanovisko: SEPS konštatuje, že rozvojové zámery SEPS nie sú zapracované v PHSR PSK, ani v správe o hodnotení. Žiadajú, aby do dokumentácie PHSR PSK boli zapracované rozvojové zámery SEPS – rezervácia koridoru pre nové 2 x 400 kV vedenie ZVN v súbehu s vedeniami V407 Liptovská Mara – Spišská Nová Ves a V408 Spišská nová Ves – Lemešany; rezervácia koridoru jestvujúceho vedenia VVN 220 kV V273 Medzibrod – Lemešany pre výstavbu nového 2x400 kV vedenia ZVN s rozšírením súčasného OP z 55 m na 80 m; rezervácia koridoru jestvujúceho vedenia VVN 2x220 kV V285/072 Lemešany – Voľa pre výstavbu nového 2x400 kV vedenia ZVN s rozšírením koridoru zo súčasných 60 m na 80 m vrátane OP.
Vyhodnotenie: Stanovisko sa berie na vedomie.

S-12   	Obvodný úrad životného prostredia, úsek OH, Huncovská 1, 060 01 Kežmarok,
č.j.: 2011/ 643-002/Gm zo 14. júla 2011, doručené 20.júla 2011.
Stanovisko: Úrad upresňuje spôsob zneškodňovania odpadov v Spišskej Belej a má pochybnosti v súvislosti so živelným budovaním zariadení na zneškodňovanie autovrakov a s elimináciou ohrozenia ŽP pri zneškodňovaní autovrakov do r. 2015.
Vyhodnotenie: Akceptované – opravené, doplnené.

S-13   	Ministerstvo hospodárstva SR, Mierová 19, 827 15 Bratislava,
č.j.: 1983/2011-3100 z 15. júla 2011, doručené 21. júla 2011.
Stanovisko: MH odporúča spresniť nesprávne vypočítaný údaj percentuálneho podielu komunálneho odpadu Prešovského kraja, preformulovať tvrdenie o dominancii priemyslovej výroby v Prešovskom kraji pri znečisťovaní životného prostredia a tvorbe odpadu (priemyslová výroba je zastúpená minimálne); požaduje odstrániť pôvodný text v analytickej časti v kapitole 5 a nahradiť poslednú vetu iným (odporúčaným) textom.
Vyhodnotenie: Akceptované – opravené, doplnené.
S-14   	Slovenský vodohospodársky podnik, š.p. OZ, Partizánska cesta 69, 974 98 Banská Bystrica, č.j.: CS1163/2011CZ9119/2011-220 zo dňa 30.6.2011, doručené 13.7.2011
           Stanovisko: Oznamuje, že územie spravované SVP, š.p. OZ Banská Bystrica, ktoré je vymedzené čiastkovým povodím Hrona, čiastkovým povodím Ipľa a čiastkovým povodím Slanej nezasahuje do Prešovského kraja. Z uvedených dôvodov nemá SVP pripomienky.

S-15   Štátna ochrana prírody SR, Tajovského 28B, 974 01 Banská Bystrica,
           č.j.: ŠOP SR/2662/2011 z 15. júla 2011, doručené 22. júla 2011.
           Stanovisko: Okrem iného Štátna ochrana prírody Slovenskej republiky spresňuje údaje týkajúce sa záujmov ochrany prírody a uvádza zdroj k podrobnostiam o územiach s 2. – 5. stupňom ochrany (http://www.sopsr.sk/web/?c=16 (územia národnej sústavy), resp. http://www.sopsr.sk/natura/index1.php?p=4&lang=sk (územia NATURA 2000) a k chráneným vtáčím územiam, ktoré nemajú vlastné stupne ochrany; upozorňuje na absenciu avizovanej tabuľky č. 119 o chránených územiach a niektoré nepresnosti (nesprávne počty chránených území v okrese Humenné, aktuálne údaje o vyhlásených chránených vtáčích územiach, nesprávne údaje o kategórii a výmere NPR Sivá brada; zdôrazňuje, že strategický dokument nerieši konkrétne investičné zámery a preto pri hodnotení ich vplyvov je potrebné postupovať v zmysle platnej legislatívy až na úrovni konkrétnych riešených projektov.
ŠOP SR všeobecne odporúča rešpektovať všetky záujmy ochrany prírody a krajiny v území, podmienky, ktoré uvedené v bode 2.1.3 rozsahu hodnotenia dokumentu zo 16. decembra 2010 a navrhované opatrenia na prevenciu, elimináciu, minimalizáciu a kompenzáciu vplyvov na životné prostredie, uvedené v správe o hodnotení.
Pri konkrétnych investičných zámeroch, vyplývajúcich z predloženého dokumentu je potrebné realizovať posudzovanie ich vplyvov na životné prostredie v zmysle zákona EIA a rešpektovať závery posudzovania, navrhovať a realizovať opatrenia týkajúce sa druhovej ochrany.
Vyhodnotenie: Akceptované – opravené, doplnené.

S-16   MŽP SR, odbor výkonu štátnej správy, Námestie Ľ. Štúra 1, 812 35  Bratislava 
           812 35 Bratislava, č.j.: 6766/2011-2.2 z 25. júla 2011, doručené 27. júla 2011.
           Stanovisko: Predložené správa o hodnotení obsahuje viacero nedostatkov, ktoré podrobnejšie uvádza stanovisko ŠOP SR č. 2819/2011.
	MŽP SR odporúča strategický dokument schváliť za dodržania nasledujúcich podmienok: pri realizácii konkrétnych investičných zámerov rešpektovať záujmy ochrany prírody a krajiny v súlade so zákonom 543/2002 Z.z. o ochrane prírody a krajiny v z.n.p.; realizáciu investičných zámerov jednotlivo posúdiť podľa § 28 ods. 4 zákona č. 543/2002 Z.z., resp. v súlade so zákonom EIA.
           Vyhodnotenie: Akceptované – opravené, doplnené.

S-17   Obvodný úrad životného prostredia Stropkov, stále pracovisko Svidník, 
	Ul. Sovietskych hrdinov 102, 089 01 Svidník, č.j.: 1/2011/00304-002 z 25.júla 2011, doručené 28. júla 2011.
           Stanovisko: Bez pripomienok, zároveň upozorňuje na aktualizáciu firiem v okrese Svidník.

S-18   	Ministerstvo dopravy, výstavby a regionálneho rozvoja SR, Nám. slobody 6, 
	810 05  Bratislava 15, P.O. Box 100, č.j.: 18579/2011/SSZMV/z.39006 z 29. júla 2011, doručené 1. augusta 2011.
           Stanovisko: V PHSR PSK odporúča upraviť text v analytickej časti č. 1, Dopravná infraštruktúra, Cestná doprava na str.73 nasledovne:
	„Dopravné siete SR medzinárodnej úrovne dotýkajúce sa Prešovského kraja sú definované: v rámci siete TEN-T – Dopravná sieť a zariadenia v trasách multimo-dálnych koridorov
-	Multimodálny koridor č. V vetva a (Rakúsko) – Bratislava/Jarovce – Žilina – Košice – Záhor (Čierna nad Tisou – (Užhorod – Ľvov) lokalizovaný pre cestnú dopravu a pre trate železničnej a kombinovanej dopravy,
-	Koridor Via Carpatia vedený v línii (PR Lublin – Rzeszow) hranica PR – Svidník – Prešov – Košice – Milhosť – hranica MR (MR - Miškovec) pre trate železničnej a kombinovanej dopravy.
K správe o hodnotení – dodržiavať stanovené legislatívne kritériá až do ukončenia procesu aktualizácie predloženej správy v súlade so zákonom 24/2006; je žiaduce, aby správa obsahovala a hodnotila všetky potenciálne vecné, odvetvové časti dopadov, vplyvov na životné prostredie rámcovo v rozsahu „Správy o hodnotení strategického dokumentu Národná stratégia regionálneho rozvoja SR“.
Vyhodnotenie: Akceptované – opravené, doplnené.

S-19   Obvodný úrad životného prostredia v Prešove, Námestie mieru 2, 080 01 Prešov,
           č.j.: 1/2011/01119-002 z 29. júla 2011, doručené 5. augusta 2011.
           Stanovisko: Z hľadiska ochrany ovzdušia – málo priestoru v PHSR PSK i v správe o hodnotení; z hľadiska ochrany vôd – k správe o hodnotení nie sú pripomienky; z hľadiska odpadového hospodárstva – upozorňuje na legislatívne podmienky zberu, zhodnocovania a recyklácie odpadov z obalov, povinnosti obce separovať biologicky rozložiteľný odpad a požiadaviek na spracovateľské zariadenia a zariadenia na zber starých vozidiel.
           Vyhodnotenie: Akceptované – opravené, doplnené.

S-20   Východoslovenská vodárenská spoločnosť, a.s. Komenského 50, 042 48 Košice,
           č.j.: 56914/2011/ÚVHR z 15.júla 2011, doručené 8.augusta 2011.
           Stanovisko: VVS správu o hodnotení strategického dokumentu berie na vedomie bez zásadných pripomienok; po odbornej stránke sa venuje prioritnej téme č. 4 ochrana vôd a všetkým opatreniam v špecifických cieľoch 1 a 2 priraďuje vplyv na ŽP „pozitívny“.
           Vyhodnotenie: Berie sa na vedomie.

S-21   Ministerstvo zdravotníctva SR, Inšpektorát kúpeľov a žriediel, Limbová 2, 837 52 
           Bratislava, č.j.: Z38826/2011-IKŽ z 5. augusta 2011, doručené 10. augusta 2011.
           Stanovisko: V obšírnom stanovisku Inšpektorát kúpeľov a žriediel vymenúva na území Prešovského kraja kúpeľné územia kúpeľných miest, ochranné pásma I. a II. stupňa prírodných liečivých zdrojov, ochranné pásma I. a II. stupňa prírodných minerálnych zdrojov.
	Ďalej informuje o legislatívnej ochrane uvedených lokalít, požaduje v odseku Kvalita podzemných vôd a Ochrana vodných zdrojov opraviť, resp. aktualizovať právne predpisy, resp. doplniť (sú uvedené v texte listu).
	Ďalej žiada do kapitoly Chránené územia a osobitne chránené časti prírody, prípadne do inej vhodnej kapitoly  doplniť ochranné pásma prírodných liečivých zdrojov a ochranné pásma prírodných minerálnych zdrojov a kúpeľné územia (ako podklad súčasťou listu je tabuľka Minerálne vody uznané za prírodné liečivé zdroje a prírodné minerálne zdroje podľa zákona 538/2005 Z.z. v Prešovskom kraji).
	
	Zároveň žiada upraviť alebo opraviť niektoré texty (týkajúce sa kúpeľnej starostlivosti v meste Vysoké Tatry, hlukových pomerov na území kúpeľného miesta) a požaduje v mapových podkladoch vyznačiť všetky ochranné pásma a kúpeľné miesta na území Prešovského kraja.
           Vyhodnotenie: Akceptované – opravené, doplnené.

Bez pripomienok boli doručené stanoviská týchto dotknutých orgánov, ostatných subjektov a obcí:
1.	OÚŽP, úsek ŠSOO, Prešovská 3, 064 01 Stará Ľubovňa, zo 7.7.2011, doručené   8. júla 2011
2.	OÚŽP, Dlhý rad 16, 085 01 Bardejov, z 18.7.2011, doručené 22.júla 2011
3.	SVP, š.p. OZ Košice, Ďumbierska 14, 041 59 Košice, z 1.7.2011, doručené    12.7.2011
4.	OÚŽP, úsek ŠSOO, Partizánska 690/87, 058 44 Poprad, z 13.7.2011, doručené 15.7.2011
5.	Mesto Poprad, Nábrežie Jána Pavla II. 2802/3, 058 42 Poprad, z 8.7.2011, doručené 14.7.2011
6.	OÚŽP, Námestie slobody 5, 093 01 Vranov nad Topľou, z 12.7.2011, doručené 15.7.2011
7.	Žilinský samosprávny kraj, ORRaCR, Komenského 48, 011 09 Žilina, z 8.7.2011, doručené 15.7.2011
8.	OÚŽP, úsek OH, Prešovská 3, 064 01 Stará Ľubovňa, z 1.7.2011, doručené 15.7.2011
9.	OÚŽP, úsek OH, Partizánska 690/87, 058 44 Poprad, z 11.7.2011, doručené 18.7.2011
10.	Úrad pre reguláciu železničnej dopravy, Sekcia špeciálneho stavebného úradu, pracovisko Košice, Štefánikova 60, 040 01 Košice, z 13.7.2011, doručené      18. 7.2011
11.	OÚŽP, úsek OPaK, Prešovská 3, 064 01 Stará Ľubovňa, z 12.7.2011, doručené 18.7.2011
12.	OÚŽP, úsek OPaK, Partizánska 690/87, 058 44 Poprad, z 28.7.2011, doručené 30.7.2011
13.	OÚŽP, úsek ŠVS, Kukorelliho 1, 066 01 Humenné, zo 4.7.2011, doručené 12.7.2011
14.	ŽSR Cargo, a.s. Drieňová 24, 820 09 Bratislava, zo 7.7.2011, doručené 7.7.2011

Záver vyhodnotenia pripomienok zo stanovísk:

Na verejnom prerokovaní správy o hodnotení, ani v doručených písomných stanoviskách k správe o hodnotení neboli  podané také zásadné stanoviská alebo pripomienky, ktoré by bránili (po akceptovaní, zapracovaní a doplnení) akceptovať správu o hodnotení a prijatiu strategického dokumentu PHSR PSK na obdobie 2008 – 2015. Stanoviská, resp. pripomienky majú v drvivej väčšine opravný, spresňujúci alebo doplňujúci charakter, alebo stanoviská sú bez pripomienok.

Aktualizovaný PHSR PSK na ďalšie obdobie bude potrebné spracovať aj doplnením relevantných a reálnych informácií a požiadaviek zo stanovísk z tohto posudzovania.

7.	Verejné prerokovanie a jeho závery
3
Verejné prerokovanie „Správy o hodnotení vplyvu Programu hospodárskeho a sociálneho rozvoja Prešovského samosprávneho kraja na obdobie 2008 – 2015 na životné prostredie“ podľa ustanovenia § 11 ods. 3 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov sa uskutočnilo 7. júla 2011 o 10,00 hod. v zasadacej miestnosti Obvodného úradu v Prešove.

Prerokovaniu predchádzala pozvánka – list Úradu Prešovského samosprávneho kraja, odboru regionálneho rozvoja č. 409/2011/ORR z 28. júna 2011, adresovaný dotknutým štátnym orgánom a inštitúciám, obciam, mestám, poslancom zastupiteľstva PSK a odborom Úradu PSK a oznámenie na webových stránkach www.eia.enviroportal.sk a www.po-kraj.sk. 
Viedol ho vedúci odboru regionálneho rozvoja Úradu Prešovského samosprávneho kraja v Prešove Mgr. Rudolf Žiak.

Program:

Otvorenie – Mgr. Rudolf Žiak
SEA, posudzovanie predpokladaných vplyvov na životné prostredie – legislatívny rámec – RNDr. Marta Makarová, vedúca odboru ochrany prírody a krajiny KÚŽP v Prešove. 
Úlohy Prešovského samosprávneho kraja ako účastníka procesu posudzovania SEA – formálne procedúry – Ing. Helena Miščíková, pracovníčka odboru regionálneho rozvoja Úradu PSK. Predstavenie Správy o hodnotení vplyvu PHSR PSK na ŽP – Ing. arch. Vladimír Nedelko a Ing. Ján Stano, SAŽP CPPEZ Prešov.
Diskusia  
Záver – Mgr. Rudolf Žiak

Zhodnotenie verejného prerokovania:

 Prerokovania sa zúčastnilo 34 osôb vrátane zástupcov obstarávateľa, príslušného orgánu a spracovateľa.
Predmetom verejného prerokovania bolo zoznámenie účastníkov so Správou o hodnotení vplyvu Programu hospodárskeho a sociálneho rozvoja Prešovského samosprávneho kraja na obdobie 2008 – 2015 na životné prostredie.

Verejné prerokovanie zodpovedalo pripravenému programu.
V rámci diskusie pripomienky a otázky neboli vznesené. Mgr. Rudolf Žiak, vedúci odboru regionálneho rozvoja Úradu PSK opakovane požiadal o prípadné pripomienky k prerokovanej správe v písomnej podobe, ktoré je možné posielať v termíne do 21 dní od dňa zverejnenia informácie o správe o hodnotení strategického dokumentu. 
Z verejného prerokovania bol vyhotovený záznam datovaný 13.júla 2011. Súčasťou záznamu je prezenčná listina z verejného prerokovania, obsahujúca 34 adresných položiek.

Zdroj: Záznam z verejného prerokovania „Správy o hodnotení vplyvu Programu hospodárskeho a sociálneho rozvoja Prešovského samosprávneho kraja na obdobie 2008 – 2015 na životné prostredie“ z 13. júla 2011.

IV.	Celkové hodnotenie vplyvov strategického dokumentu

Na území Prešovského kraja sa nachádza množstvo osobitne chránených častí prírody  (z pohľadu zákona o ochrane prírody a krajiny), ale aj chránených lokalít z pohľadu ochrany vôd a nerastných surovín. Do úvahy pri hodnotení vplyvov na životné prostredie boli zobrané nielen chránené lokality, ale aj rozhodujúce zložky a prvky životného prostredia – ovzdušie, vody, pôdy, biota, environmentálne významné územia, obyvateľstvo a jeho zdravie. Pri hodnotení predpokladaných vplyvov boli brané do úvahy viaceré hľadiská – priamosť, nepriamosť, synergia, kumulácia, rozdelenie na vplyvy pozitívne, negatívne a neutrálne (indiferentné).
Predložený Program hospodárskeho a sociálneho rozvoja Prešovského samosprávneho kraja navrhuje investičné projekty, tie v podstatnej miere sa sústreďujú predovšetkým na rekonštrukciu už existujúcich stavieb, priestorov a infraštruktúry.
Jedná sa predovšetkým o budovy škôl a regionálnu dopravnú infraštruktúru – regionálne cestné komunikácie II. a III. triedy, prevažne v zastavaných územiach obcí.
Realizácia investičných projektov a zámerov, deklarovaných v PHSR PSK a hodnotených v správe o hodnotení bude mať z hľadiska ochrany a tvorby životného prostredia pozitívne i negatívne vplyvy; priame, nepriame a kumulatívne, predovšetkým na regionálnej alebo miestnej úrovni. Vplyvy na životné prostredie z toho hľadiska vyhodnocuje v správe o hodnotení tabuľka č. 31. Vyhodnotenie vplyvu špecifických cieľov a opatrení podľa prioritných tém na ŽP. Tabuľka uvádza 15 prioritných tém, každá z nich obsahuje niekoľko špecifických cieľov a v rámci nich viacero opatrení, ktoré sú z hľadiska vplyvov zaradené do kategorizačného systému „pozitívny – negatívny – neutrálny“. Je potrebné zdôrazniť, že jednoznačne v aktivitách deklarovaných v PHSR PSK prevláda zaradenie opatrení do kategórie pozitívnych a neutrálnych (indiferentných) vplyvov, v malej miere do kategórie negatívnych vplyvov. Kategória negatívnych vplyvov zreteľnejšie vystupuje predovšetkým            v 7. prioritnej téme (rozvoj dopravnej infraštruktúry), čiastočne v 1. prioritnej téme (rozvoj podnikania) a v 2. prioritnej téme (rozvoj CR). Zaradenie z hľadiska vplyvu na životné prostredie do negatívnej kategórie však vyplýva v týchto prioritných témach z rozvoja dopravnej infraštruktúry, zasahujúcej pri realizácii predovšetkým do prírodného prostredia (mimo zastavaného územia obcí), prípadne do iných zložiek a prvkov životného prostredia (znečisťovanie ovzdušia, povrchových vôd, narušenie pôdnych horizontov a horninového prostredia, vplyvy hlukového zaťaženia pri výstavbe a pod.). Vo väčšine prípadov majú tieto vplyvy obmedzený, teda dočasný charakter.
Celkom v 15 prioritných témach berúc do úvahy všetky deklarované opatrenia správa o hodnotení zaraďuje opatrenia s pozitívnymi vplyvmi na životné prostredie             v 79 prípadoch, s negatívnymi vplyvmi v 8 prípadoch (pričom tých 8 prípadov je klasifikovaných zároveň aj v pozitívnej kategórii), s vplyvmi v neutrálnej polohe        v 72 prípadoch. Zaradenie niektorých opatrení do uvedených kategórií je v niektorých prípadoch  diskutabilné, pretože v praxi sa môže napriek súčasnému konštatovaniu prejaviť nejednoznačne, pozitívne i negatívne. Toto závisí už od detailizácie, ktorú prirodzene strategický dokument tohto typu nemôže obsahovať. 
Z dôvodu vysokej miery neurčitosti vyplývajúcej z nízkej konkretizácie opatrení a aktivít uvádzaných v strategickom dokumente (strategický dokument takého charakteru detailizáciu nepredpokladá) sa miera predpokladaných vplyvov nedá presnejšie definovať alebo identifikovať. Každá takáto (navrhovaná) činnosť, ktorá podlieha zákonu č. 24/2006 Z.z. sa bude posudzovať v súlade s týmto zákonom.          Ak činnosti – situované do prírodného prostredia - nebudú podliehať procesnosti tohto zákona, budú podliehať vydaniu odborného stanoviska podľa § 28 zákona č. 543/2002 Z.z. o ochrane prírody a krajiny v znení neskorších predpisov.
V.	Celkové hodnotenie vplyvov strategického dokumentu na vtáčie územia, územia európskeho významu alebo súvislú európsku sústavu chránených území        (NATURA 2000)

Na území Prešovského kraja v rámci budovania súvislej európskej sústavy chránených území NATURA 2000 sú v súčasnosti vyhlásené viaceré chránené vtáčie územia           a navrhované sú viaceré územia európskeho významu.
Nepredpokladá sa, že by aktivity deklarované v strategickom dokumente podstatným spôsobom a rozsahom zasiahli do integrity týchto území. 
Jednotlivé konkrétne projekty v procese schvaľovania budú podliehať procesnosti podľa zákona č. 24/2006 o posudzovaní vplyvov na životné prostredie a o zmene a doplnení niektorých zákonov alebo procesnosti podľa § 28 zákona č. 543/2002 Z.z. o ochrane prírody a krajiny v znení neskorších predpisov.

VI.	Závery

1.	Výsledok procesu posudzovania 

Na základe komplexného posúdenia navrhovaného strategického dokumentu (správy o hodnotení, výsledkov verejného prejednávania, stanovísk orgánov, inštitúcii a iných subjektov, odborného posudzovania)

s a   o d p o r ú č a   s c h v á l i ť

navrhovaný strategický dokument „Program hospodárskeho a sociálneho rozvoja Prešovského samosprávneho kraja na obdobie 2008 – 2015“.

2. 	Odporúčaný variant

Okrem nulového variantu (stav, ktorý by nastal, ak by sa strategický dokument neprijal) je strategický dokument spracovaný v jednom variante.
Povaha strategického dokumentu (z dôvodu tvorby programu bez konkretizácie a detailizovania) si nevyžaduje iný variant, porovnanie s nulovým variantom slúži na porovnanie so situáciou, ak by sa strategický dokument nerealizoval.

Pre výber variantu riešenia strategického dokumentu (podľa správy o hodnotení) bol stanovený súbor kritérií.
V kritériovom hodnotení nulový variant získal nulový počet bodov, navrhovaný variant (t.z. predložený strategický dokument) získal celkom 8 bodov.
Správnosť nastavenia kritériového hodnotenia potvrdil aj odborný posudok.

Záver: Na základe záverov komplexného posúdenia navrhovaného strategického dokumentu sa pre realizáciu odporúča variant Programu hospodárskeho a sociálneho rozvoja Prešovského samosprávneho kraja na obdobie 2008 – 2012, predložený v procese posudzovania ako protipól nulového variantu.

3.	Odporúčania na prepracovanie, dopracovanie, úpravu návrhu strategického dokumentu

Odporúča sa konečné znenie Programu hospodárskeho a sociálneho rozvoja Prešovského samosprávneho kraja na obdobie 2008 – 2015 nemeniť a prípadne ho doplniť len o podstatné,  relevantné a realizovateľné pripomienky a požiadavky, plynúce zo stanovísk k oznámeniu a k správe o hodnotení.
V priebehu spracovávania podkladov i vlastného strategického dokumentu, spracovávania správy o hodnotení strategického dokumentu, i schvaľovacieho procesu sa prirodzene objavujú  aj nové skutočnosti, ktoré bude potrebné zapracovať do nového, na nové podmienky aktualizovaného strategického dokumentu tohto typu.
V období realizácie je potrebné sa riadiť aktuálnymi právnymi normami a na ne nadväzujúcimi ďalšími právnymi predpismi.

4.  	Odôvodnenie záverečného stanoviska z posúdenia strategického
   	dokumentu

Záverečné stanovisko je vypracované podľa § 14 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov na základe informácií uvedených v návrhu strategického dokumentu,         v správe o hodnotení strategického dokumentu, vo výsledku verejného prerokovania, v stanoviskách orgánov, inštitúcií a iných subjektov, príslušných právnych predpisov a vypracovaného odborného posudku.
Odporučenie schválenia navrhovaného strategického dokumentu je potrebné okrem iného odôvodniť výrazným prevýšením pozitívnych, prípadne neutrálnych vplyvov na životné prostredie nad negatívnymi, ktoré sú deklarované v nastavených prioritných témach, špecifických cieľoch a konkretizujúcich opatreniach strategic-kého dokumentu.
Stanoviská k hodnotenému strategickému dokumentu sú vo väčšine prípadov pozitívne, doplnené o konkrétne pripomienky, doplnenia a návrhy, ktoré boli posúdené. Ani v jednom stanovisku neboli vznesené pripomienky, ktoré by bránili schváleniu strategického dokumentu.

5.  	Návrh monitoringu

Sledovanie a vyhodnocovanie vplyvov strategického dokumentu na životné prostredie ukladá ustanovenie § 16 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov.

Program hospodárskeho a sociálneho rozvoja Prešovského samosprávneho kraja predstavuje základný rámec tvorby rozpočtu (zdôvodňovania rozpočtových požiadaviek) a súčasne za komunikačný nástroj informovania verejnosti o zámeroch,  smerovaní a výsledkoch práce samosprávy.
Implementáciu, dosahovanie výsledkov a periodickú potrebu aktualizácie je potrebné priebežne monitorovať a vyhodnocovať.
V PHSR PSK v jeho programovej časti - v organizačnom a inštitucionálnom zabezpečení programu sú uvedené postupy, resp. kompetencie, ktoré majú kontrolu plnenia programu zabezpečiť:
Kontrola plnenia programu je v kompetencii Zastupiteľstva PSK.
Základným nástrojom pre plánovanie, realizáciu, evidenciu, riadenie, sledovanie, hodnotenie a kontrolu programu sú akčné plány. Akčné plány sú navrhované a prerokované v súčinnosti odborných útvarov Úradu PSK, jednotlivých príslušných komisií Zastupiteľstva PSK a schvaľované Zastupiteľstvom PSK.

Za celkové riadenie a hodnotenie programu zodpovedá Úrad PSK, odbor regionálneho rozvoja, územného plánu a životného prostredia.
Zodpovednosť za naplňovanie cieľov jednotlivých prioritných tém, opatrení a indikátorov programu majú vedúci príslušných odvetvových odborov.

Mechanizmus vlastného monitoringu je uvedený v schéme implementácie PHSR PSK:

• 	Garant opatrenia – vecne príslušný odbor Úradu PSK:
   	priebežné sledovanie dosahovaných hodnôt indikátorov na úrovni opatrení;
   	spracovanie ročnej správy o realizácii opatrenia do konca februára nasledu-júceho roka.
• 	Odbor regionálneho rozvoja, územného plánu a životného prostredia:
   	priebežné sledovanie dosahovaných hodnôt indikátorov na úrovni hlavného cieľa programu a jednotlivých priebežných tém;
   	spracovanie ročnej hodnotiacej správy o realizácii PHSR PSK do konca apríla    nasledujúceho roka; prípadné aktualizácie PHSR na základe uskutočneného hodnotenia.
•  	Vedenie Úradu PSK, komisie Zastupiteľstva PSK:
   	prerokovanie ročných správ o realizácii PHSR a jednotlivých opatrení.
   
VII.  Potvrdenie správnosti údajov
 
1.	Spracovatelia záverečného stanoviska
Krajský úrad životného prostredia v Prešove,
odbor ochrany prírody a krajiny
Ing. Anton Demeter, v.r.

v spolupráci s Úradom verejného zdravotníctva Slovenskej republiky

2.	Potvrdenie správnosti údajov 
	Mgr. Juraj Hurný, v.r. 
	prednosta KÚŽP v Prešove

3. 	Miesto a dátum vydania stanoviska
	Prešov 29.9.2011